|  |  |  |
| --- | --- | --- |
| **ҚАРАЛДЫ**Педагогикалық кеңес Хаттама №\_\_ «\_\_» \_\_\_2024 ж. |  |  **БЕКІТЕМІН**Астана қаласы әкімдігінің «№107 орта мектеп» коммуналдық мемлекеттік мекеме директорыА.Б.Бейсенбина\_\_\_\_\_\_\_\_\_\_«\_\_» \_\_\_\_2024 ж. |

**ЕРЕЖЕ**

**оқушылардың мектеп формасы мен сыртқы келбеті туралы**

**1. Жалпы ережелер**

Осы Ереже жергілікті акт болып табылады және оқушыларға арналған мектеп формасын енгізуге байланысты педагогикалық кеңестің 25.11.2024 № 01 шешімі негізінде әзірленген қызметкерлердің, білім алушылардың және олардың ата-аналарының (заңды өкілдерінің) орындауы үшін міндетті болып табылады.

**2. Білім алушылардың сыртқы түріне қойылатын талаптар.**

Мектеп зайырлы мекеме болып табылады, осыған байланысты оқушының қандай да бір дінге немесе дінге жататындығын көрсететін кез-келген киім, заттар мен аксессуарларды киюге қатаң тыйым салынады. Сыртқы түрі іскерлік стиль нормаларына сәйкес келуі керек және әртүрлі түсті болмауы керек.

1-11 сынып оқушыларының мектеп киіміне қойылатын бірыңғай талаптар "Білім туралы" Қазақстан Республикасының 27 шілдедегі Заңына сәйкес бірыңғай мектеп формасын әзірлеу мақсатында әзірленді. "Орта білім беру ұйымдары үшін міндетті мектеп нысанына қойылатын талаптарды бекіту туралы "Қазақстан Республикасы Білім және ғылым министрінің 2016 жылғы 14 қаңтардағы № 26 бұйрығына өзгерістер енгізу туралы" Қазақстан Республикасы Ағарту министрінің 2022 жылғы 30 желтоқсандағы № 534 бұйрығына сәйкес білім беру ұйымының құзыретіне білім алушылардың киіміне қойылатын талаптарды белгілеу жатқызылды.

Мектеп Жарғысына орай мектептің Ішкі тәртіп ережесі бекітілген.

**3. Мектеп формасының функциялары**

Оқу – тәрбие процесінің барлық құрылымдық компоненттерінің бүкіл оқу кезеңіне қалыпты жұмыс істеуін қамтамасыз ету.

-мектеп-гимназия жарғысына және Ішкі тәртіп ережелеріне сәйкес мектепте жалпы тәртіп пен тәртіпті сақтау.

- білім алушылар арасындағы әлеуметтік, мүліктік және діни айырмашылық белгілерін жою.

- жылдың әр мезгілінде пайдаланудың ыңғайлылығы мен білім беру ұйымының жалпы имиджін нығайту, мектепке сәйкестігін қалыптастыру.

- эстетикалық талғамды қалыптастыру, білім беру ұйымының жалпы классикалық имиджін нығайту.

- гигиеналық талаптарға сәйкестігі.

**4.Білім алушылардың формасы мен сыртқы түріне қойылатын негізгі талаптар**

**Мектеп формасы**

**Қазақстан Республикасы «Білім туралы» Заңының 5-бабының 39-тармағына сәйкес орта білім беру ұйымдары үшін міндетті мектеп формасына қойылатын талаптарды білім беру саласындағы уәкілетті орган бекітеді.**

 **Орта білім беру ұйымдарының міндетті мектеп формасына қойылатын талаптар Қазақстан Республикасы Қазақстан Республикасы Білім және ғылым министрінің 2016 жылғы 14 қаңтардағы №26 бұйрығымен бекітілген.**

Міндетті мектеп формасына қойылатын талаптар, ата-аналар мен оқушылардың міндеттері **мектеп Жарғысында**, сондай-ақ білім беру қызметтерін көрсету туралы келісімдерде **Ішкі Тəртіп Ережелерінде** бекітілген.

Мектеп формасының үлгісі классикалық стильде, түсі қара-көк.

* Ішкі тәртіп ережесінде белгіленген мектептің бірыңғай мектеп формасын: қыздар үшін ақ жейде, қара-көк жилет, қара-көк юбка (белдемше) 5 см тізеден төмен түсіп тұруы керек, белдемше тізеден қысқа немесе ұзын болмауы керек, бантик тағуға және ұлдар үшін ақ жейде, қара-көк жилет, қара-көк шалбар, сондай-ақ дене шынықтыру сабақтарында спорттық формасын сақтауға және екінші аяқ киім киюге міндетті;
* мектеп ішінде діни және басқа да сену, дін өкілін насихаттау киімдерін киюге (хиджаб, орамал, кимешек, крестер, тұмар тағуға болмайды);
* мектеп оқушысы: ұлдардың шашы алынған жинақы, қыздардың шашы өрілген, жинақы түйілген және басқа түске боялмауы тиіс;
* мектеп оқушысына тырнақ өсіруге және оны бояуға (маникюр), бет-әлпетті (көз, қас, кірпік, ерін) бояуға (макияж) тыйым салынады;
* мектеп мүліктерін сақтауға және өз мүлкіндей жинақы пайдалануға;
* шеберханалардағы, кабинеттердегі, сыныптардағы жұмыс жағдайын бұзбауға;
* барлық медициналық процедуралардан өтуде, егу кезінде мектеп медициналық қызметкерлерінің талабын орындауға, өз денсаулығын қадағалауға;
* мектеп мүліктерін сақтау және өз мүлкіндей жинақы пайдалануға (бұзылған мүлік үшін ата-аналар немесе заңды өкілдері материалдық жауапкершілік алады);
* сабақты тиянақты оқуға, себепсіз қалдырмауға міндетті.

**5.Оқушыларға тыйым салынады**:

* сабақ уақытында сынып жетекшісі немесе кезекші әкімшіліктің рұқсатынсыз мектептен кетуге;
* сабақ үстінде айғайлауға, өзін және басқаларды ойынға айналдыруға;
* айналадағыларға кедергі жасау, жүгіру, айғайлау, жеку, бірін-бірі итеру, заттарды (оқу құралдарын) бір-біріне лақтыру, дөрекі сөйлеуге;
* мектептің ішін, айналасын ластауға, қағаз лақтыруға, қалған тамақтарды тастауға;
* мектепте сырт киіммен және бас киіммен жүруге;
* мектепке және мектеп айналасына жарылғыш заттар, қарулар, от қауіпсіздік заттарын, ішімдік суларын, есірткілерді, сондай-ақ уландыратын заттарды әкелуге;
* оқу сабақтарына мектеп формасынсыз келуге;
* бетті жабатын киім атрибуттарын, әлеуметтік бейресми жастар бірлестіктерінің символикасы бар аксессуарларды, сондай-ақ психоактивті заттар мен құқыққа қарсы мінез-құлықты, бағалы металдардан жасалған зергерлік бұйымдар мен аксессуарларды, зергерлік бұйымдарды пайдалану (сақиналар, үлкен сырғалар, алқалар, шынжырлар, кулондар, білезіктер, сәндік белдіктер), ашық түстер, жылтыр жіптер және назар аударатын экстравагантты бөлшектерді тағуға (киюге).
* биік өкшелі аяқ киім (өкшенің рұқсат етілген биіктігі 5 см-ден аспайды).
* ұялы телефондарды оқу үдеріс кезінде оқытушының рұқсатынсыз пайдалануға.

Осы Ережені орындау 2024 жылғы 25 қарашасынан бастап мектептің 1-11 сынып оқушылары үшін міндетті болып табылады.

**Жауапкершілік:**

- егер оқушы мектепке мектеп формасынсыз келген жағдайда, кезекші әкімшінің (мұғалімнің, сынып жетекшісінің) талабы бойынша ол түсініктеме жазуы тиіс;

- егер оқушы мектепке мектеп формасынсыз келген жағдайда, сынып жетекшісі ата-аналарға ата-аналардың тиісті шаралар қабылдауы, яғни баласының мектепке мектеп формасында келуін қамтамасыз етуі туралы ескертумен хабарлайды. Келесі күні бала ата-анасынан осы ақпаратпен танысқаны туралы хабарлама әкеледі;

- мектеп формасын киюден ұзақ уақыт жалтарған жағдайда, мәселе алдын алу Кеңесіне шығарылады.

**6.Ата-аналардың құқықтары:**

- сыныптың және мектептің ата-аналар жиналыстарында оқушылардың сыртқы келбетіне қатысты мәселелерді талқылау, алдын алу Кеңесінің қарауына оқушылардың сыртқы келбетіне қатысты ұсыныстар шығару;

- алдын алу Кеңесіне балалары мектеп формасын киюден жалтаратын ата-аналарды шақыруға және осындай ата-аналарға өз құзыреті шегінде шаралар қолдануға;

**7.** **Ата – аналардың (заңды өкілдерінің) міндеті:**

**Қазақстан Республикасы «Білім туралы» Заңының 49-бабы 2-тармағына сәйкес АТА-АНАЛАР мен өзге де заңды өкілдер:**

- оқу жылы басталғанға дейін мектеп формасын сатып алуға;

- білім беру ұйымының жарғысында айқындалған ережелерді саұтауға;

- білім беру саласындағы уəкілетті орган белгілеген міндетті мектеп нысанына қойылатын талаптарды орындауға;

- білім беру ұйымында белгіленген киім нысанын сақтауға;

- ата-ана баласының мектепке уақытында келуіне және сабақ біткен соң, мектептен қайту кезіндегі қауіпсіздігіне жауапты.

- ереженің талаптарына сәйкес мектепке барар алдында оқушының сыртқы келбетін күн сайын бақылау;

- баласының мектеп киімінің ұқыпты жағдайын бақылау; оқушы формасының болмау себебін оның жуылғанын және кептірілмегенін түсіндіретін жағдайларға жол бермеу;

- осы Ережені бұзу мәселелері бойынша ескертулерге дереу ден қою;

- балалардың дене және интеллектуалды, әдептілік ұстанымдарын дамыту мақсатында өмірі мен оқуларына қолайлы, қауіпсіздік жағдай жасау;

- мектеппен бірлесе қызмет ету;

- ішкі тәртіп ережесін сақтауға, мектеп жарғысы және білім беру қызметтері туралы шартпен қарастырылған басқа талаптарды орындауға;

- педагогикалық қызметкерлер және де басқа мекеме қызметкерлерінің ар-намысы мен қадір-қасиетін, сондай-ақ оқу орнының ішкі тәртібін сыйлауға.

-балалардың өмірі мен оқуына, денсаулығына қауіпсіз жағдай жасауға.

- ата-аналар жиналысына қатысу, қажет болған жағдайда мекеме әкімшілігінің немесе педагогтардың шақыруы мен оқу-тәрбие үдерісі бойынша жеке әңгімеге қатысу және нақтылы педагогтарға көмек беруге.

- мектептің ішіне бала арбасымен кіруге тыйым салынады.

- мектеп ішінде болатын жиналыстарға, атап айтқанда:

* + кабинетте өтетін ата-аналар жиналыстарына;
	+ мектептің мәжіліс залында өтетін жиналыстарға баламен келуге қатаң тыйым салынады.

-Қазақстан Республикасының жарнамасымен белгіленген тәртіпте баланың мекемеге келтірген материалдық шығынының орнын толтыруға міндетті.

 **ҚР «Білім туралы» Заңының 47-бабының 15-1-тармағына сəйкес** орта білім беру ұйымдарында ОҚУШЫЛАР білім беру саласындағы уəкілетті орган белгілеген міндетті мектеп формасына қойылатын талаптарды сақтауға міндетті.

**8.Ата-аналардың жауапкершілігі:**

- ата-аналардың осы Ережені тиісінше орындамағаны немесе орындамағаны

үшін ата-аналар 2007 жыл 27 шілдедегі "Білім туралы" Қазақстан Республикасының Заңына сәйкес жауапты болады.

**Қазақстан Республикасы «Əкімшілік құқық бұзушылық туралы» кодексінің 409-бабының 2-тармағына сəйкес** ата-аналар немесе өзге де заңды өкілдеріне білім беру саласындағы заңнама нормаларын сақтамаған жағдайда ескерту немесе айыппұл салынады.

**9.Сынып жетекшісінің міндеттері:**

**ҚР Білім және ғылым министрінің 2016 жылғы 12 қаңтардағы №18 бұйрығын және мектептің Ішкі тәртібі ережесін сақтауға міндетті.**

- оқу сабақтары басталар алдында өз сынып оқушыларының осы Ережені сақтауына күнделікті бақылауды жүзеге асыру;

- оқушыларға осы Ережені бұзу фактісі туралы ата-аналарды сол уақытта (факті болған күні) хабардар ету;

- алдын алу Кеңесіне шақырылған ата-аналар мен оқушыларды оның отырысының уақыты мен орны туралы уақтылы хабардар ету;

- лауазымдық негізде өз құзыреті шегінде әрекет ету;

- оқушыларды қабылдау тәртібі, оқушыларды қарсы алу және сабақ аяқталған соң шығарып салу;

- мектеп жарғысын, педагогикалық кеңестердің шешімін, ішкі тәртіп ережесі мен еңбек қауіпсіздігі нұсқауларын орындауға;

- әр ауысым сынып жетекшілері оқушыларының сабаққа келуін және сабақтан кетуін қадағалауға міндетті.

- өрт қауіпсіздік ережесін сақтауға және білуге (мектеп айналасында, мектеп ішінде темекі шегуге тыйым салынады т.б);

- сынып оқушылары сабақты себепсіз босатқан жағдайда оқушының дәрігерлік анықтамасын немесе ата-анасынан сабақты босатудың себебі туралы түсініктемесін талап етуі керек;

- қоғамдық пайдалы еңбекте және өз-өзіне жағдай жасауда, жалпы қалалық сенбіліктерге қатысуға, мектеп бойынша кезекшілік, асханада кезекшілік атқаруға міндетті;

- қоңырау уақытында сынып оқушыларының тәртібін қадағалауға міндетті;

- мектеп мүліктерін сақтауға және өз мүлкіндей жинақы пайдалануға міндетті.

**10. Әкімшілік ықпал ету шаралары**

- бұл жергілікті акт мектеп Жарғысына және мектептің Ішкі тәртіп ережесіне Қосымша болып табылады және оны оқушылар мен мектептің басқа қызметкерлері міндетті түрде орындауға тиіс.

- оқушылардың осы ережені сақтамауы мектеп Жарғысын, Ішкі тәртіп ережесін және мектептегі оқушылар үшін мінез-құлық ережелерін бұзу болып табылады.

- сынып жетекшілері оқушыларға осы Ережені бұзу жағдайы туралы ата-аналарына хабарлауға тиіс.

- Ережеге бағынбаған, ескертуден нәтиже шығармаған оқушы мен оның ата-анасына Ішкі істер органдарының кәмелетке толмағандардың істері жөніндегі учаскелік полиция инспекторының қызметі және Медиация қызметі ұйымдастырылады.